42006X1124(01)



Pravilnik br. 24 Gospodarske komisije Ujedinjenih naroda za Europu (UN/ECE) – Jedinstvene odredbe u vezi s:

I. Homologacijom motora s kompresijskim paljenjem s obzirom na emisiju vidljivih onečišćujućih tvari

II. Homologacijom motornih vozila s obzirom na ugradnju homologiranog tipa motora s kompresijskim paljenjem

III. Homologacijom motornih vozila opremljenih motorima s kompresijskim paljenjem s obzirom na emisiju vidljivih onečišćujućih tvari iz motora

IV. Mjerenjem snage motora s kompresijskim paljenjem

1. PODRUČJE PRIMJENE

1.1. Ovaj se Pravilnik odnosi na:

1.2. Sekundarno područje primjene ovog Pravilnika je postupak ECE koji treba primijeniti u slučaju kad treba izmjeriti samo izlaznu snagu motora na kompresijsko paljenje.

2. DEFINICIJE KOJE SU ZAJEDNIČKE DIJELOVIMA I., II. i III.

2.1. Za potrebe ovog Pravilnika, sljedeće su definicije zajedničke dijelovima I., II. i III.:

2.2. „Neto snaga” znači snaga motora s kompresijskim paljenjem kako je utvrđeno u Prilogu 10. ovom Pravilniku;

2.3. „Motor s kompresijskim paljenjem” znači motor koji djeluje na načelu kompresijskog paljenja (npr. dizelski motor);

2.4. „Uređaj za hladno paljenje” znači uređaj koji svojim djelovanjem privremeno povećava količinu goriva isporučenu u motor te olakšava paljenje motora;

2.5. „Naprava za mjerenje zamućenosti” znači instrument za neprekidno mjerenje koeficijenata apsorpcije svjetla kod ispušnih plinova koje ispuštaju vozila, kako je utvrđeno u Prilogu 8. ovog Pravilnika;

2.6. „Najveća nazivna brzina” znači najveća brzina koju dopušta regulator pri punom opterećenju;

2.7. „Najmanja nazivna brzina” znači

2.7.1. ili najveća od sljedeće tri brzine motora:

45 % najveće brzine neto snage

1 000 okr/min

najmanja brzina koju dopušta regulator praznog hoda

2.7.2. ili takvu nižu brzinu kakvu može zatražiti proizvođač.

2.8. Hibridna vozila (HV)

2.8.1. „Hibridno vozilo (HV)” znači vozilo s najmanje dva različita konvertera energije i s dva različita sustava za pohranu energije (na vozilu), za potrebe pogona vozila.

2.8.2. „Hibridno vozilo (HV)” znači vozilo koje, za potrebe mehaničkog pogona, dobiva energiju iz oba sljedeća izvora pohranjene energije/snage u vozilu:

DIO I. – EMISIJA VIDLJIVIH ONEČIŠĆUJUĆIH TVARI IZ ISPUŠNIH PLINOVA IZ MOTORA S KOMPRESIJSKIM PALJENJEM

3. DEFINICIJE

Za potrebe dijela I. ovog Pravilnika:

3.1. Homologacija motora s kompresijskim paljenjem znači homologacija s obzirom na ograničenje emisije vidljivih onečišćujućih tvari iz ispušnih plinova iz motora,

3.2. „Tip motora” znači kategorija motora s kompresijskim paljenjem za ugradnju u motorno vozilo koje se ne razlikuje po tako bitnim svojstvima od onih utvrđenih u Prilogu 1. ovom Pravilniku osim preinaka kako je dopušteno prema stavcima 7.2. i 7.3. ovog Pravilnika,

3.3. „Primjerak motora koji predstavlja tip za homologaciju” znači motor koji razvija najvišu neto snagu unutar tipa motora,

3.4. Ostale definicije koje se odnose na dio I. navedene su u stavku 2. ovog Pravilnika.

4. ZAHTJEV ZA HOMOLOGACIJU

4.1. Emisija vidljivih onečišćujućih tvari

4.1.1. Zahtjev za homologaciju tipa motora s obzirom na ograničenje emisije vidljivih onečišćujućih tvari iz motora podnosi proizvođač motora ili njegov propisno ovlašteni predstavnik ili proizvođač vozila.

4.1.2. Zahtjevu se prilažu sljedeći dokumenti u tri primjerka: opis motora koji obuhvaća sve bitne pojedinosti iz Priloga 1. ovom Pravilniku.

4.1.3. Primjerak motora koji predstavlja tip za homologaciju dostavlja se, s opremom propisanom u Prilogu 1. ovom Pravilniku, tehničkoj službi koja provodi homologacijska ispitivanja određena u stavku 6. ovog Pravilnika.

4.1.4. Pri određivanju emisije vidljivih onečišćujućih tvari, mjerenja se provode dvama postupcima opisanim u Prilozima 4. i 5. ovom Pravilniku koji su povezani s ispitivanjima pri stabilnim brzinama te s ispitivanjima pri slobodnom ubrzanju.

4.1.5. Pri određivanju emisije vidljivih onečišćujućih tvari, snaga i potrošnja goriva istog motora dostavljenog za homologaciju mjeri se u skladu s Prilogom 10. ovom Pravilniku.

4.2. Snaga motora

4.2.1. Proizvođač ili njegov propisno ovlašteni predstavnik može zatražiti da se provede samo mjerenje snage motora. U tom slučaju:

4.2.1.1. proizvođač dovršava Prilog 1. ovom Pravilniku s podacima posebno povezanim s mjerenjem snage, npr. sve točke prije slova E.

4.2.1.2. Motor koji u svim vidovima odgovara opisu u Prilogu 1. dostavlja se tehničkoj službi za ispitivanja opisana u Prilogu 10. ovom Pravilniku. Ovakva se ispitivanja obavljaju samo na uređaju za ispitivanje.

4.2.2. U slučaju kada se provode samo ispitivanja snage motora na zahtjev proizvođača ili njegovih propisno ovlaštenih zastupnika u skladu s Prilogom 10., takva ispitivanja neće se smatrati homologacijskim ispitivanjima, ali se izdaje službena izjava o rezultatima ispitivanja u skladu s dodatkom u Prilogu 10. ovom Pravilniku.

5. HOMOLOGACIJA

5.1. Ako motor dostavljen za homologaciju na temelju ovog Pravilnika ispunjava uvjete dolje navedenog stavka 6., izdaje se homologacija tog tipa motora.

5.2. Homologacijski broj dodjeljuje se svakom homologiranom tipu motora. Njegove prve dvije znamenke (trenutačno 03 koje odgovaraju nizu izmjena 03 koje su stupile na snagu 20. travnja 1986.) označavaju niz izmjena koje uključuju najnovije glavne tehničke izmjene Pravilnika u vrijeme izdavanja homologacije. Ista ugovorna stranka ne smije dodijeliti isti broj drugom tipu motora.

5.3. Obavijest o izdavanju ili proširenju ili odbijanju homologacije tipa motora u skladu s ovim Pravilnikom, dostavlja se strankama Sporazuma koje primjenjuju ovaj Pravilnik putem obrasca u skladu s primjerom u Prilogu 2. ovom Pravilniku.

5.4. Na svaki motor koji je u skladu s tipom motora homologiranom na temelju ovog Pravilnika, na vidnom i lako dostupnom mjestu, određenom na homologacijskom obrascu, pričvršćuje se međunarodna homologacijska oznaka koja se sastoji od:

5.4.1. kruga koji okružuje slovo „E”, iza kojeg slijedi razlikovni broj države koja je izdala homologaciju (1);

5.4.2. broja ovog Pravilnika iza kojeg slijedi slovo „R”, crtica i homologacijski broj desno u krugu propisanom u stavku 5.4.1.;

5.4.3. sljedećeg dodatnog simbola, pravokutnika koji okružuje broj koji u m-1 izražava apsorpcijski koeficijent postignut u vrijeme homologacije, za vrijeme ispitivanja pri slobodnom ubrzanju i utvrđenih postupkom opisanim u Prilogu 5. ovom Pravilniku.

5.4.4. Inače, umjesto pričvršćivanja ovih homologacijskih oznaka i simbola na motor, proizvođač može odlučiti da se svakom tipu motora homologiranom na temelju ovog Pravilnika priloži dokument u kojem se nalazi ovaj podatak tako da se homologacijske oznake i simboli mogu postaviti na vozilo u skladu sa stavkom 14.4. ovog Pravilnika.

5.5. Ako je motor u skladu s homologiranim tipom, na temelju jednog ili više drugih pravilnika priloženih uz Sporazum, u državi koja je izdala homologaciju na temelju ovog Pravilnika, simbol propisan u stavku 5.4.1. ne treba ponavljati: u tom se slučaju Pravilnik i homologacijski brojevi svih pravilnika na temelju kojih je izdana homologacija u državi koja je izdala homologaciju na temelju ovog Pravilnika, unose u uspravne stupce desno od simbola propisanog u stavku 5.4.1.

5.6. Homologacijska oznaka je jasno čitljiva i neizbrisiva.

5.7. Homologacijska oznaka smještena je blizu identifikacijskih oznaka motora koje je postavio proizvođač.

5.8. U Prilogu 3. ovom Pravilniku dani su primjeri postavljanja homologacijske oznake.

6. SPECIFIKACIJE I ISPITIVANJA

6.1. Općenito

Sastavni dijelovi koji utječu na emisiju vidljivih onečišćujućih tvari, oblikuju se, izrađuju i sastavljaju tako da motor pri uobičajenoj upotrebi, unatoč vibracijama kojima može biti izložen, zadovoljava odredbe ovog Pravilnika.

6.2. Specifikacije u vezi s uređajima za hladno paljenje

6.2.1. Uređaj za hladno paljenje je oblikovan i izrađen tako da ga se ne može staviti ili održati u pogonu kada motor radi uobičajeno.

6.2.2. Odredbe stavka 6.2.1. ne primjenjuju se ako nije ispunjen barem jedan od sljedećih uvjeta:

6.2.2.1. Koeficijent svjetlosne apsorpcije plinova koje ispušta motor pri stabilnim brzinama izmjeren postupkom propisanim u Prilogu 4. ovom Pravilniku pri djelovanju uređaja za hladno paljenje, je u granicama propisanim u Prilogu 7. ovom Pravilniku.

6.2.2.2. Uključenje uređaja za hladno paljenje uzrokuje da se motor zaustavi u primjerenom trenutku.

6.2.3. Ako je potrebno, svaki se dio sustava koji je povezan s vozilom može simulirati za homologacijsko ispitivanje.

6.3. Specifikacije u vezi s emisijom vidljivih onečišćujućih tvari

6.3.1. Emisija vidljivih onečišćujućih tvari iz motora dostavljenog za homologaciju mjeri se postupcima opisanim u Prilozima 4. i 5. ovom Pravilniku.

6.3.2. Snaga motora dostavljenog za homologaciju je unutar dopuštenih odstupanja određenih na temelju stavka 3.1.5. Priloga 4. ovom Pravilniku.

6.3.3. Emisija vidljivih onečišćujućih tvari mjerena postupkom opisanim u Prilogu 4. ovom Pravilniku, ne prelazi ograničenja propisana u Prilogu 7. ovom Pravilniku.

6.3.4. Na zahtjev proizvođača provode se dodatna ispitivanja, opisana u Prilozima 4. i 5., za postizanje vrijednosti diferencijalnih koeficijenata pri slobodnom ubrzanju homologiranog motora, kako je dopušteno u stavcima 7.2. i 7.3. ovog Pravilnika.

6.3.4.1. Ako proizvođač motora želi da se vidljive onečišćujuće tvari izmjere pri nižem zakretnom momentu i/ili brzini okretaja nego što je dopušteno u stavku 7.3. ovog Pravilnika, tada homologacija tipa motora vrijedi za ovaj ograničeni zakretni moment i brzinu okretaja.

6.3.4.2. Ako se u kasnijoj fazi želi proširiti homologacija motora kako bi se obuhvatio cijeli raspon zakretnog momenta/brzine okretaja što je dopušteno u stavku 7.3. ovog Pravilnika, tada treba dostaviti dodatni motor za ispitivanje tako da se mogu utvrditi vidljive onečišćujuće tvari za taj dio raspona opterećenja/brzine koji je prije bio ispušten.

6.3.5. Ako je za ispunjenje nekih dijelova raspona zakretnog momenta i brzine okretaja potrebno imati dodatne specifikacije, treba ih navesti u obliku iz Priloga 1. i priložiti dostavljenoj dokumentaciji.

6.3.6. Vrijednost apsorpcijskog koeficijenta slobodnog ubrzanja dodijeljena motoru prikladno se izabire u skladu s nazivnom brzinom i zakretnim momentom iz matričnih vrijednosti utvrđene postupkom u Prilogu 5. ovom Pravilniku.

6.3.7. U slučaju motora s turbopunjačem na ispušne plinove apsorpcijski koeficijent izmjeren pri slobodnom ubrzanju ne smije prijeći ograničenje propisano u Prilogu 7. za vrijednost nazivnom protoka koja odgovara najvećem apsorpcijskom koeficijentu izmjerenom za vrijeme ispitivanja pri stabilnim brzinama, uvećanom za 0,5-1.

6.4. Dopušta se upotreba ekvivalentnih mjernih instrumenata. Ako se koristi instrument drukčiji od opisanih u Prilogu 8. ovom Pravilniku, zahtijeva se dokaz o njegovoj ekvivalentnosti za motor koji je u pitanju.

7. PREINAKA TIPA MOTORA I PROŠIRENJE HOMOLOGACIJE

7.1. Svaka preinaka motora u okviru tipa motora s obzirom na svojstva u Prilogu 1. prijavljuje se nadležnom administrativnom tijelu koje je homologiralo tip motora. Detalji o ovim preinakama navode se u obliku Priloga 1. Pod prinudom nametnutom stavcima 7.2. i 7.3. Tijelo tada može:

7.1.1. smatrati da nije vjerojatno da preinake imaju zamjetno suprotni učinak i da motor u svakom slučaju ispunjava uvjete; ili

7.1.2. zahtijevati daljnje izvješće o ispitivanju od tehničke službe odgovorne za provođenje ispitivanja.

7.2. Za potrebe ovog Pravilnika, s obzirom na emisiju vidljivih onečišćujućih tvari, preinake mogu biti razvrstane kako slijedi:

Razvrstavanja (1), (2), (3) i (4) obilježena su na svakoj točki odgovarajućih svojstava u Prilogu 1.

7.3. Bez obzira na razvrstavanja u stavku 7.2., automatski se zahtijeva nova homologacija s ispitivanjima, tj. razvrstavanje (1), osim ako motor ispunjava sljedeće uvjete:

najveća nazivna brzina ne veća od 100 % ili manja od 75 % od one koju ima motor u homologacijskom ispitivanju,

najmanja nazivna brzina ne manja od one koju ima motor u homologacijskom ispitivanju,

snaga zakretnog momenta ne veća od 100 % ni manja od 70 % od one koju ima motor na toj brzini u homologacijskom ispitivanju,

Bilješka: u svim slučajevima motor u homologacijskom ispitivanju znači „primjerak motora koji predstavlja tip za homologaciju” kako se definira u stavku 3.3.

7.4. Ako proizvođač zahtijeva da se obuhvati doseg motora s ograničenom snagom i brzinom, kako je dopušteno u stavku 7.3. dijela I. ovog Pravilnika, provode se ispitivanja na dosegu brzine definiranom u stavku 2.2. Priloga 5. s ponovnim namještanjem motora da pruži 90 %, 80 % i 70 % pune snage. Ako je motoru ograničena moć, tada se izračunava najmanja brzina, definirana u stavku 2.2. Priloga 5., iz diferencijalnog koeficijenta s najnižom najvećom mogućom brzinom snage. Ako proizvođač motora želi da se vidljive onečišćujuće tvari izmjere pri nižem zakretnom momentu i/ili brzini okretaja nego što je dopušteno stavkom 7.3. dijela I. Pravilnika, tada homologacija tipa motora vrijedi samo za ovaj ograničeni zakretni moment i/ili brzinu okretaja.

7.5. Za takve preinake moraju se provesti daljnja ispitivanja za utvrđivanje vrijednosti dimljenja pri slobodnom ubrzanju u skladu sa stavkom 6.3.1. ovog Pravilnika osim ako se ove vrijednosti ne mogu utvrditi iz već provedenih ispitivanja koja su izvedena na temelju stavka 6.3.4.

7.6. Potvrda ili odbijanje homologacije, kojom se detaljno navode izmjene, upućuje se, postupkom navedenim gore u stavku 5.3., strankama u Sporazumu koje primjenjuju ovaj Pravilnik.

7.7. Nadležno tijelo pri izdavanju proširenja homologacije dodjeljuje serijski broj svakom obrascu s izjavom sastavljenom za takvo proširenje.

8. SUKLADNOST PROIZVODNJE

8.1. Svaki motor obilježen homologacijskom oznakom i/ili opremljen dokumentom, kako je propisano u stavku 5.4. ovog Pravilnika, usklađuje se s homologiranim tipom motora s obzirom na sastavne dijelove koji utječu na emisiju vidljivih onečišćujućih tvari.

8.2. Za provjeravanje sukladnosti kako je propisano u stavku 8.1., uzima se serijski motor.

8.3. Sukladnost motora s homologiranim tipom provjerava se na osnovi opisa danog u homologacijskom obrascu u skladu s Prilogom 2. ovom Pravilniku. Uz to se provode verifikacijska ispitivanja pod sljedećim uvjetima:

8.3.1. Motor koji nije uhodan podvrgava se ispitivanju pri slobodnom ubrzanju propisanom u Prilogu 5. ovom Pravilniku. Za motor se smatra da je u skladu s homologiranim tipom ako utvrđeni koeficijent apsorpcije ne prelazi za više od 0,5 m-1 broj koji je prikazan u homologacijskoj oznaci ili dokumentu za taj motor (vidjeti stavak 8.1.). Na zahtjev proizvođača, može se koristiti na tržištu raspoloživo gorivo, a ne referentno gorivo.

8.3.2. Ako broj utvrđen u ispitivanju iz stavka 8.3.1. prelazi za više od 0,5-1 broj prikazan u homologacijskom dokumentu tog motora, motor se podvrgava ispitivanju pri stabilnim brzinama na zavoju punog opterećenja kako je propisano u Prilogu 4. ovom Pravilniku. Razine emisije ne prelaze ograničenja propisana u Prilogu 7. ovom Pravilniku.

9. KAZNE ZA NESUKLADNOST PROIZVODNJE

9.1. Homologacija izdana s obzirom na tip motora u skladu s ovim Pravilnikom može biti povučena ako uvjeti utvrđeni u stavku 8.1. nisu ispunjeni ili ako motor nije prošao ispitivanje propisano u stavku 8.3.

9.2. Ako ugovorna stranka Sporazuma koja primjenjuje ovaj Pravilnik povuče homologaciju koju je prethodno izdala, o tome odmah obavješćuje ostale ugovorne stranke Sporazuma, koje primjenjuju ovaj Pravilnik, putem primjerka homologacijskog obrasca na kraju kojega je, s potpisom i datumom, velikim slovima, napisano „HOMOLOGACIJA POVUČENA”.

10. KONAČNA OBUSTAVA PROIZVODNJE

Ako nositelj homologacije potpuno prestane proizvoditi motor homologiran u skladu s ovim Pravilnikom, o tome izvješćuje tijelo koje je izdalo homologaciju. Nakon što primi odgovarajuće priopćenje, to tijelo o predmetu izvješćuje ostale stranke Sporazuma koje primjenjuju ovaj Pravilnik putem primjerka homologacijskog obrasca na kraju kojega je, s potpisom i datumom, velikim slovima, napisano „PROIZVODNJA OBUSTAVLJENA”.

11. NAZIVI I ADRESE TEHNIČKIH SLUŽBA ODGOVORNIH ZA PROVOĐENJE HOMOLOGACIJSKIH ISPITIVANJA I NADLEŽNIH ADMINISTRATIVNIH TIJELA

Stranke Sporazuma koje primjenjuju ovaj Pravilnik dostavljaju tajništvu Ujedinjenih naroda nazive i adrese tehničkih služba odgovornih za provođenje homologacijskih ispitivanja kao i nadležnih administrativnih tijela koja izdaju homologacije te kojima treba slati obrasce, izdane u drugim državama, kojima se potvrđuje izdavanje ili proširenje ili odbijanje ili povlačenje homologacije.

DIO II. – UGRADNJA HOMOLOGIRANIH TIPOVA MOTORA S KOMPRESIJSKIM PALJENJEM U CESTOVNA VOZILA

12. DEFINICIJE

Za potrebe dijela II. ovog Pravilnika:

12.1. „Homologacija vozila” znači homologacija tipa vozila s obzirom na ugradnju homologiranog tipa motora za ograničenje vidljivih onečišćujućih tvari iz motora,

12.2. „Tip vozila” znači kategorija vozila na motorni pogon čija se svojstva bitno ne razlikuju od svojstava vozila i motora definiranih u Prilogu 1. ovom Pravilniku,

12.3. Ostale definicije koje se odnose na dio II. nalaze se u stavku 2. ovog Pravilnika.

13. ZAHTJEV ZA HOMOLOGACIJU

13.1. Emisija vidljivih onečišćujućih tvari

13.1.1. Zahtjev za homologaciju tipa vozila s obzirom na ugradnju motora s kompresijskim paljenjem za ograničenje emisije vidljivih onečišćujućih tvari iz motora podnosi proizvođač vozila ili njegov propisno ovlašteni zastupnik.

13.1.2. Zahtjevu se prilažu sljedeći dokumenti u tri primjerka; opis motora koji obuhvaća sve bitne pojedinosti vozila i motora iz Priloga 1. ovom Pravilniku i izjava o homologaciji tipa za motor u Prilogu 2. zajedno s dokumentima navedenima pod točkom 19. Priloga 2. U Prilogu 1. treba ispuniti samo točke koje se razlikuju od onih u homologaciji tipa motora.

13.1.3. Primjerak vozila čiji tip treba homologirati dostavlja se tehničkim službama koje provode homologacijsko ispitivanje iz stavka 15. ovog Pravilnika.

14. HOMOLOGACIJA

14.1. Ako vozilo koje je dostavljeno za homologaciju, na temelju ovog Pravilnika, ispunjava uvjete stavka 15., homologacija za ovaj tip vozila se izdaje.

14.2. Svakom homologiranom tipu vozila dodjeljuje se homologacijski broj. Njegove prve dvije znamenke (trenutačno 03 koje odgovaraju nizu izmjena 03 koje su stupile na snagu 20. travnja 1986.) označavaju niz izmjena koje uključuju najnovije glavne tehničke izmjene Pravilnika u vrijeme izdavanja homologacije. Ista ugovorna stranka ne smije dodijeliti isti broj drugom tipu vozila.

14.3. Obavijest o izdavanju ili proširenju ili odbijanju homologacije tipa vozila u skladu s ovim Pravilnikom, dostavlja se strankama Sporazuma koje primjenjuju ovaj Pravilnik, putem obrasca u skladu s primjerom u Prilogu 2. ovom Pravilniku.

14.4. Na svako vozilo koje je u skladu s tipom vozila homologiranom na temelju ovog Pravilnika, na vidnom i lako dostupnom mjestu, određenom na homologacijskom obrascu, pričvršćuje se međunarodna homologacijska oznaka koja se sastoji od:

14.4.1. kruga koji okružuje slovo „E”, iza kojeg slijedi razlikovni broj države koja je izdala homologaciju (*);

14.4.2. broja ovog Pravilnika iza kojeg slijedi slovo „R”, crtica i homologacijski broj desno u krugu propisanom u stavku 14.4.1.;

14.4.3. sljedećeg dodatnog simbola, pravokutnika koji okružuje broj koji u m-1 izražava apsorpcijski koeficijent postignut za vrijeme ispitivanja pri slobodnom ubrzanju, u Prilogu 5. ovom Pravilniku.

14.5. Ako je vozilo sukladno s homologiranim tipom, na temelju jednog ili više drugih pravilnika priloženih uz Sporazum, u državi koja je izdala homologaciju na temelju ovog Pravilnika, simbol propisan u stavku 14.4.1. ne treba ponavljati. U tom se slučaju Pravilnik i homologacijski brojevi i dodatni simboli svih pravilnika na temelju kojih je izdana homologacija u državi koja je izdala homologaciju na temelju ovog Pravilnika, unose u uspravne stupce desno od simbola propisanog u stavku 14.4.1.

14.6. Homologacijska oznaka i dodatni simbol su jasno čitljivi i neizbrisivi.

14.7. Proizvođač pričvršćuje homologacijsku oznaku u blizinu pločice s podacima vozila ili na nju.

14.8. U Prilogu 3. ovom Pravilniku dani su primjeri postavljanja homologacijske oznake i dodatnog simbola.

15. SPECIFIKACIJE I ISPITIVANJA

15.1. Općenito

Dizelski motor koji je ugrađen u vozilo odgovara homologiranom tipu iz dijela I. ovog Pravilnika. Sastavni dijelovi koji utječu na emisiju vidljivih onečišćujućih tvari, oblikuju se, izrađuju i sastavljaju tako da vozilo pri uobičajenoj upotrebi, unatoč vibracijama kojima može biti izloženo, bude u skladu s odredbama ovog Pravilnika.

Vozilo je moguće tehnički ispitati utvrđivanjem njegovog djelovanja u vezi s podacima prikupljenim za homologaciju tipa, kako je navedeno u stavku 11.1.2.2. Priloga 2. ovom Pravilniku. Ako ovaj pregled zahtijeva poseban postupak, to se detaljno navodi u servisnom priručniku (ili jednakovrijednom mediju). Ovaj poseban postupak ne zahtijeva upotrebu posebne opreme, drukčije od serijske opreme vozila.

15.2. Specifikacije u vezi s uređajima na hladno paljenje

15.2.1. Uređaj na hladno paljenje je oblikovan i izrađen tako da ga se ne može staviti ili održati u pogonu kada motor radi uobičajeno.

15.2.2. Odredbe stavka 15.2.1. ne primjenjuju se ako nije ispunjen barem jedan od sljedećih uvjeta:

15.2.2.1. Koeficijent svjetlosne apsorpcije plinova koje ispušta motor pri stabilnim brzinama izmjeren postupkom propisanim u Prilogu 4. ovom Pravilniku pri djelovanju uređaja za hladno paljenje, je u granicama propisanim u Prilogu 7. ovom Pravilniku.

15.2.2.2. Uključenje uređaja za hladno paljenje uzrokuje da se motor zaustavi u primjerenom trenutku.

15.3. Ugradnja

15.3.1. Pri ugradnji motora posebno se poštuju sljedeća ograničenja s obzirom na homologaciju tipa motora:

16. PREINAKA TIPA VOZILA I PROŠIRENJE HOMOLOGACIJE

16.1. Svaka preinaka tipa vozila s obzirom na svojstva u Prilogu 1. prijavljuje se nadležnom administrativnom tijelu koje homologira tip vozila.

Tijelo tada može:

16.1.1. smatrati da nije vjerojatno da napravljene preinake imaju zamjetno suprotni učinak i da vozilo još uvijek zadovoljava uvjete; ili

16.1.2. zahtijevati daljnje izvješće o ispitivanju od tehničke službe odgovorne za provođenje ispitivanja.

16.2. Potvrda ili odbijanje homologacije, kojom se detaljno navode izmjene, upućuje se, postupkom navedenim u stavku 14.3., strankama Sporazuma koje primjenjuju ovaj Pravilnik.

16.3. Nadležno tijelo pri izdavanju proširenja homologacije dodjeljuje serijski broj svakom obrascu s izjavom sastavljenom za takvo proširenje.

17. SUKLADNOST PROIZVODNJE

17.1. Svako vozilo obilježeno homologacijskom oznakom i/ili opremljeno dokumentom u slučaju tipa motora ugrađenog kako je propisano u stavcima 5.4. i 14.4. ovog Pravilnika, usklađuje se s homologiranim tipom vozila s obzirom na sastavne dijelove koji utječu na emisiju vidljivih onečišćujućih tvari.

17.2. Za provjeravanje sukladnosti kako je propisano u stavku 17.1., uzima se serijsko vozilo.

17.3. Sukladnost vozila s homologiranim tipom provjerava se na osnovi opisa danog u homologacijskom obrascu u skladu s Prilogom 2. ovom Pravilniku. Uz to se provode verifikacijska ispitivanja pod sljedećim uvjetima:

17.3.1. Vozilo s motorom koji nije uhodan podvrgava se ispitivanju pri slobodnom ubrzanju propisanom u Prilogu 5. ovom Pravilniku. Za vozilo se smatra da je u skladu s homologiranim tipom vozila ako utvrđeni koeficijent apsorpcije ne prelazi za više od 0,5 m-1 broj koji je prikazan u homologacijskoj oznaci ili dokumentu (vidjeti stavak 17.1.). Na zahtjev proizvođača, može se koristiti na tržištu raspoloživo gorivo, a ne referentno gorivo. U slučaju spora, treba koristiti referentno gorivo.

17.3.2. Ako broj utvrđen u ispitivanju iz stavka 17.3.1. prelazi za više od 0,5-1 broj prikazan u homologacijskoj oznaci ili dokumentu (vidjeti stavak 17.1.), motor se podvrgava ispitivanju pri stabilnim brzinama na zavoju punog opterećenja kako je propisano u Prilogu 4. ovom Pravilniku. Vidljive razine emisije ne prelaze ograničenja propisana u Prilogu 7. ovom Pravilniku.

18. KAZNE ZA NESUKLADNOST PROIZVODNJE

18.1. Homologacija izdana s obzirom na tip vozila u skladu s ovim Pravilnikom može biti povučena ako uvjeti utvrđeni u stavku 17.1. nisu ispunjeni ili ako vozilo nije prošlo ispitivanja propisana u stavku 17.3.

18.2. Ako ugovorna stranka Sporazuma koja primjenjuje ovaj Pravilnik povuče homologaciju koju je prethodno izdala, o tome odmah obavješćuje ostale ugovorne stranke Sporazuma, koje primjenjuju ovaj Pravilnik, putem primjerka homologacijskog obrasca na kraju kojega je, s potpisom i datumom, velikim slovima, napisano „HOMOLOGACIJA POVUČENA”.

19. KONAČNA OBUSTAVA PROIZVODNJE

Ako nositelj homologacije potpuno prestane proizvoditi vozilo homologirano u skladu s ovim Pravilnikom, o tome izvješćuje tijelo koje je izdalo homologaciju. Nakon što primi odgovarajuće priopćenje, to tijelo o predmetu izvješćuje ostale stranke Sporazuma koje primjenjuju ovaj Pravilnik putem primjerka homologacijskog obrasca na kraju kojega je, s potpisom i datumom, velikim slovima, napisano „PROIZVODNJA OBUSTAVLJENA”.

20. NAZIVI I ADRESE TEHNIČKIH SLUŽBA ODGOVORNIH ZA PROVOĐENJE HOMOLOGACIJSKIH ISPITIVANJA I NADLEŽNIH ADMINISTRATIVNIH TIJELA

Stranke Sporazuma koje primjenjuju ovaj Pravilnik dostavljaju tajništvu Ujedinjenih naroda nazive i adrese tehničkih služba odgovornih za provođenje homologacijskih ispitivanja kao i nadležnih administrativnih tijela koja izdaju homologacije te kojima treba slati obrasce, izdane u drugim državama, kojima se potvrđuje izdavanje ili proširenje ili odbijanje ili povlačenje homologacije.

DIO III. – EMISIJA VIDLJIVIH ONEČIŠĆUJUĆIH TVARI IZ ISPUŠNIH PLINOVA IZ MOTORNOG VOZILA ČIJI MOTOR NIJE BIO ODVOJENO HOMOLOGIRAN

21. DEFINICIJE

Za potrebe dijela III. ovog Pravilnika:

21.1. „Homologacija vozila” znači homologacija tipa vozila s obzirom na ograničenje emisije vidljivih onečišćujućih tvari iz motora;

21.2. „Tip vozila” znači kategorija vozila na motorni pogon čija se svojstva bitno ne razlikuju od svojstava vozila i motora kako su definirana u Prilogu 1. ovog Pravilnika;

21.3. Ostale definicije koje se odnose na dio III. nalaze se u stavku 2. ovog Pravilnika.

22. ZAHTJEV ZA HOMOLOGACIJU

22.1. Zahtjev za homologaciju tipa vozila s obzirom na ograničenje emisije onečišćujućih tvari iz motora podnosi proizvođač vozila ili njegov propisno ovlašteni zastupnik.

22.2. Zahtjevu se prilažu dolje navedeni dokumenti u tri primjerka i sljedeće pojedinosti:

22.2.1. opis vozila i tipa motora koji obuhvaća sve pojedinosti iz Priloga 1.

22.3. Motor i oprema za ugradnju u vozilo u postupku homologacije, propisani u Prilogu I. Pravilniku, dostavljaju se tehničkoj službi koja provodi homologacijska ispitivanja definirana u stavku 24. Pravilnika. Ako, međutim, proizvođač tako zatraži, a tehnička služba za provedbu homologacijskih ispitivanja pristane, ispitivanje se može provesti na vozilu koje je uzorak tipa vozila koje treba homologirati.

23. HOMOLOGACIJA

23.1. Ako vozilo koje je dostavljeno za homologaciju na temelju ovog Pravilnika ispunjava uvjete stavka 24., izdaje se homologacija tog tipa vozila.

23.2. Homologacijski broj dodjeljuje se svakom homologiranom tipu vozila. Njegove prve dvije znamenke (sada 03 što odgovara nizu izmjena 03 koje su stupile na snagu 20. travnja 1986.) označavaju niz izmjena koje uključuju najnovije glavne tehničke izmjene Pravilnika u vrijeme izdavanja homologacije. Ista ugovorna stranka ne smije dodijeliti isti broj drugom tipu vozila.

23.3. Obavijest o izdavanju ili proširenju ili odbijanju homologacije tipa vozila u skladu s ovim Pravilnikom, dostavlja se strankama Sporazuma koje primjenjuju ovaj Pravilnik putem obrasca u skladu s primjerom u Prilogu 2. ovom Pravilniku.

23.4. Na svako vozilo koje je u skladu s tipom vozila homologiranom na temelju ovog Pravilnika, na vidnom i lako dostupnom mjestu, određenom na homologacijskom obrascu, pričvršćuje se međunarodna homologacijska oznaka koja se sastoji od:

23.4.1. kruga koji okružuje slovo „E”, iza kojeg slijedi razlikovni broj države koja je odobrila homologaciju (2);

23.4.2. broja ovog Pravilnika iza kojeg slijedi slovo „R”, crtica i homologacijski broj desno u krugu propisanom u stavku 5.4.1.;

23.4.3. sljedećeg dodatnog simbola, pravokutnika koji okružuje broj koji u m-1 izražava ispravljeni apsorpcijski koeficijent postignut, za vrijeme homologacije, tokom ispitivanja pri slobodnom ubrzanju i utvrđen za vrijeme homologacije postupkom opisanim u Prilogu 5. (3.2.) ovom Pravilniku.

23.5. Ako je vozilo u skladu s homologiranim tipom, na temelju jednog ili više drugih pravilnika priloženih uz Sporazum, u državi koja je izdala homologaciju na temelju ovog Pravilnika, simbol propisan u stavku 23.4.1. ne treba ponavljati. U tom se slučaju Pravilnik i homologacijski brojevi i dodatni simboli svih pravilnika na temelju kojih je izdana homologacija u državi koja je izdala homologaciju na temelju ovog Pravilnika, unose u uspravne stupce desno od simbola propisanog u stavku 23.4.1.

23.6. Homologacijska oznaka i dodatni simbol jasno su čitljivi i neizbrisivi.

23.7. Proizvođač pričvršćuje homologacijsku oznaku u blizinu identifikacijske oznake vozila ili na nju.

23.8. U Prilogu 3. ovom Pravilniku dani su primjeri postavljanja homologacijske oznake i dodatnog simbola.

24. SPECIFIKACIJE I ISPITIVANJA

24.1. Općenito

Sastavni dijelovi koji utječu na emisiju vidljivih onečišćujućih tvari, oblikuju se, izrađuju i sastavljaju tako da vozilo pri uobičajenoj upotrebi, unatoč vibracijama kojima može biti izloženo, zadovoljava odredbe ovog Pravilnika.

Vozilo je moguće tehnički ispitati utvrđivanjem njegovog djelovanja u vezi s podacima prikupljenim za homologaciju tipa, kako je definirano u stavku 11.1.2.2. Priloga 2. ovom Pravilniku. Ako ovaj pregled zahtijeva poseban postupak, to se detaljno navodi u servisnom priručniku (ili jednakovrijednom mediju). Ovaj poseban postupak ne zahtijeva upotrebu posebne opreme, drukčije od serijske opreme vozila.

24.2. Specifikacije u vezi s uređajima za hladno paljenje

24.2.1. Uređaj za hladno paljenje je oblikovan i izrađen tako da ga se ne može staviti ili održati u pogonu kada motor radi uobičajeno.

24.2.2. Odredbe stavka 24.2.1. ne primjenjuju se ako nije ispunjen barem jedan od sljedećih uvjeta:

24.2.2.1. Koeficijent svjetlosne apsorpcije plinova koje ispušta motor pri stabilnim brzinama izmjeren postupkom propisanim u Prilogu 4. ovom Pravilniku pri djelovanju uređaja za hladno paljenje, je u granicama propisanim u Prilogu 7. ovom Pravilniku.

24.2.2.2. Uključenje uređaja za hladno paljenje uzrokuje da se motor zaustavi u primjerenom trenutku.

24.3. Specifikacije u vezi s emisijom vidljivih onečišćujućih tvari

24.3.1. Emisija vidljivih onečišćujućih tvari tipa vozila, koje se dostavlja na homologaciju, mjeri se dvama postupcima, opisanim u prilozima 4. i 5. ovom Pravilniku, koja su pojedinačno povezani s ispitivanjima pri stabilnim brzinama i ispitivanjima pod slobodnim ubrzanjem. Ako provođenje ovih ispitivanja na hibridnom električnom vozilu zahtijeva poseban postupak, to se detaljno navodi u servisnom priručniku (ili ekvivalentnom mediju). Ovaj poseban postupak ne zahtijeva upotrebu posebne opreme, drukčije od serijske opreme vozila.

24.3.2. Emisija vidljivih onečišćujućih tvari, kako je izmjerena postupkom opisanim u Prilogu 4. ovom Pravilniku, ne smije prijeći ograničenja propisana u Prilogu 7. ovom Pravilniku.

24.3.3. U slučaju motora s turbopunjačem na ispušne plinove, apsorpcijski koeficijent izmjeren pri slobodnom ubrzanju ne smije prijeći ograničenje propisano u Prilogu 7. za vrijednost nazivnog protoka koji odgovara najvećem apsorpcijskom koeficijentu izmjerenom za vrijeme ispitivanja pri stabilnim brzinama, uvećanom za 0,5 m-1.

24.3.4. Dopuštaju se jednakovrijedni mjerni instrumenti. Ako se koristi instrument drukčiji od onih opisanih u Prilogu 8. ovom Pravilniku, zahtijeva se dokaz o njegovoj jednakovrijednosti za motor koji je u pitanju.

25. PREINAKA TIPA VOZILA I PROŠIRENJE HOMOLOGACIJE

25.1. Svaka preinaka vozila ili tipa sastavnih dijelova s obzirom na svojstva u Prilogu 1. ovom Pravilniku prijavljuje se nadležnom administrativnom tijelu koje je homologiralo tip vozila. Tijelo tada može:

25.1.1. smatrati da nije vjerojatno da napravljene preinake imaju zamjetno suprotni učinak i da vozilo još uvijek zadovoljava uvjete; ili

25.1.2. zahtijevati daljnje izvješće o ispitivanju od tehničke službe odgovorne za provođenje ispitivanja.

25.2. Potvrda ili odbijanje homologacije, kojom se specificiraju izmjene, upućuje se, postupkom navedenim u stavku 23.3., strankama Sporazuma koje primjenjuju ovaj Pravilnik.

25.3. Nadležno tijelo pri izdavanju proširenja homologacije dodjeljuje serijski broj svakom obrascu s izjavom sastavljenom za takvo proširenje.

26. SUKLADNOST PROIZVODNJE

26.1. Svako vozilo obilježeno homologacijskom oznakom kako se propisuje ovim Pravilnikom, usklađuje se s homologiranim tipom vozila s obzirom na sastavne dijelove koje utječu na emisiju vidljivih onečišćujućih tvari.

26.2. Za provjeravanje sukladnosti kako je propisano u stavku 26.1., uzima se serijsko vozilo obilježeno homologacijskom oznakom koja se traži u ovom Pravilniku.

26.3. Sukladnost vozila s homologiranim tipom provjerava se na osnovi opisa danog u homologacijskom obrascu. Uz to se provode verifikacijska ispitivanja pod sljedećim uvjetima:

26.3.1. Vozilo koje nije uhodano podvrgava se ispitivanju pri slobodnom ubrzanju propisanom u Prilogu 5. ovom Pravilniku. Za vozilo se smatra da je u skladu s homologiranim tipom vozila ako utvrđeni koeficijent apsorpcije ne prelazi za više od 0,5 m-1 broj koji je prikazan u homologacijskoj oznaci (vidjeti stavak 26.1.). Na zahtjev proizvođača, može se koristiti na tržištu raspoloživo gorivo, a ne referentno gorivo. U slučaju spora, treba koristiti referentno gorivo.

26.3.2. Ako broj utvrđen u ispitivanju iz stavka 26.3.1. prelazi za više od 0,5-1 broj prikazan u homologacijskoj oznaci, motor vozila se podvrgava ispitivanju pri stabilnim brzinama na zavoju punog opterećenja kako je propisano u Prilogu 4. ovom Pravilniku. Vidljive razine emisije ne prelaze ograničenja propisana u Prilogu 7. ovom Pravilniku.

27. KAZNE ZA NESUKLADNOST PROIZVODNJE

27.1. Homologacija izdana s obzirom na tip vozila u skladu s ovim Pravilnikom može biti povučena ako uvjeti utvrđeni u stavku 26.1. nisu ispunjeni ili ako vozilo ili vozila nisu prošla ispitivanja propisana u stavku 26.3.

27.2. Ako ugovorna stranka Sporazuma koja primjenjuje ovaj Pravilnik povuče homologaciju koju je prethodno izdala, ona o tome odmah obavješćuje ostale ugovorne stranke Sporazuma koje primjenjuju ovaj Pravilnik, putem primjerka homologacijskog obrasca na kraju kojega je, s potpisom i datumom, velikim slovima, napisano „HOMOLOGACIJA POVUČENA”.

28. KONAČNA OBUSTAVA PROIZVODNJE

Ako nositelj homologacije potpuno prestane proizvoditi vozilo homologirano u skladu s ovim Pravilnikom, o tome izvješćuje tijelo koje je izdalo homologaciju. Nakon što primi odgovarajuće priopćenje, to tijelo o predmetu izvješćuje ostale stranke Sporazuma koje primjenjuju ovaj Pravilnik putem primjerka homologacijskog obrasca na kraju kojega je, s potpisom i datumom, velikim slovima, napisano „PROIZVODNJA OBUSTAVLJENA”.

29. NAZIVI I ADRESE TEHNIČKIH SLUŽBA ODGOVORNIH ZA PROVOĐENJE HOMOLOGACIJSKIH ISPITIVANJA I NADLEŽNIH ADMINISTRATIVNIH TIJELA

Stranke Sporazuma koje primjenjuju ovaj Pravilnik dostavljaju tajništvu Ujedinjenih naroda nazive i adrese tehničkih služba odgovornih za provođenje homologacijskih ispitivanja kao i nadležnih administrativnih tijela koja izdaju homologacije te kojima treba slati obrasce izdane u drugim državama, kojima se potvrđuje izdavanje ili proširenje ili odbijanje ili povlačenje homologacije.

(1) 1 za Njemačku, 2 za Francusku, 3 za Italiju, 4 za Nizozemsku, 5 za Švedsku, 6 za Belgiju, 7 za Mađarsku, 8 za Češku, 9 za Španjolsku, 10 za Jugoslaviju, 11 za Ujedinjenu Kraljevinu, 12 za Austriju, 13 za Luksemburg, 14 za Švicarsku, 15 (prazno), 16 za Norvešku, 17 za Finsku, 18 za Dansku, 19 za Rumunjsku, 20 za Poljsku, 21 za Portugal, 22 za Rusku Federaciju, 23 za Grčku, 24 za Irsku, 25 za Hrvatsku, 26 za Sloveniju, 27 za Slovačku, 28 za Bjelarus, 29 za Estoniju, 30 (prazno) i 31 za Bosnu i Hercegovinu, 32 za Letoniju, 33 (prazno), 34 za Bugarsku, 35 i 36 (prazno), 37 za Tursku, 38 i 39 (prazno), 40 za bivšu jugoslavensku republiku Makedoniju, 41 (prazno), 42 za Europsku zajednicu (Homologacije su odobrile države članice koristeći svaka svoj ECE simbol), 43 za Japan, 44 (prazno), 45 za Australiju, 46 za Ukrajinu i 47 za Južnu Afriku. Naredni brojevi dodjeljuju se ostalim državama kronološkim redom kojim ratificiraju ili pristupaju Sporazumu u vezi s donošenjem jedinstvenih tehničkih propisa za vozila s kotačima, opremu i dijelove koji mogu biti ugrađeni i/ili korišteni na vozilima s kotačima i uvjeta za recipročno priznanje homologacija izdanih na osnovi ovih propisa, a tako dodijeljene brojeve glavni tajnik Ujedinjenih naroda dostavit će ugovornim strankama u Sporazumu.

(*) Vidjeti bilješku 1.

(2) Vidjeti bilješku 1.

Bilješka: Slovo „E” ispred brojeva znači: podaci koje treba dostaviti za homologaciju emisije. Kada nema slova ispred brojeva to znači: podatke treba dostaviti u svakom slučaju.

Gornja homologacijska oznaka, pričvršćena na motor/vozilo, pokazuje da je navedeni tip homologiran u Nizozemskoj (E 4), u skladu s pravilnicima br. 24 i br. 33 (*) . Homologacijski brojevi upućuju na to da je na dan dodjeljivanja navedenih homologacija u Pravilniku br. 24 već uključen niz izmjena 03, dok je Pravilnik br. 33 bio u izvornom obliku.

2.2. Dovoljan broj mjerenja obavlja se u rasponu od najveće nazivne brzine do najmanje nazivne brzine. Krajnje točke mjerenja nalaze se na granicama gore utvrđenog intervala i jedna točka mjerenja poklapa se s brzinom na kojoj motor razvija svoju najveću snagu i s brzinom na kojoj razvija najveći zakretni moment.

Svaka mjerna točka obuhvaća područje snage i brzine na lijevoj strani točke i ispod te točke te je mjerna točka za svaki motor u tom području. Na primjer, mjerna točka na „A” s 90 % punog opterećenja i 100 % nazivne brzine odnosi se na nazivno područje snage/brzine što ga omeđuju točke A, B, C i D na dijagramu.

2.2. Na zahtjev proizvođača, mjerenja se također vrše na matrici do pet drugih kombinacija snaga/brzina za motor ograničene brzine i snage da bi se obuhvatilo područje brzine i snage dopušteno u stavku 6.3.4. dijela 1. ovog Pravilnika kojom se obuhvaća promjena tipa motora. U ovom slučaju, također se mjere vidljive onečišćujuće tvari u stabilnom stanju s motorom na ovom području, postupkom opisanim u Prilogu 4. ovom Pravilniku, da bi se omogućilo ispravljanje apsorpcijskog koeficijenta pri slobodnom ubrzanju u skladu sa stavkom 3. ovog Priloga. Ove vrijednosti bilježe se u tablici 2. Priloga 2. ovom Pravilniku.

1.1.1. Ako se motor ispituje na uređaju za ispitivanje, to se obavlja što je moguće prije nakon ispitivanja za mjerenje zamućenosti pod punim opterećenjem pri stabilnoj brzini. Posebno voda za hlađenje i ulje imaju uobičajene temperature koje navodi proizvođač.

(1) Početna slova od American Society for Testing and Materials, 1916 Race St., Philadelphia, Pennsylvania 19103, Sjedinjene Američke Države.

D 1266, D 2622 or D 2785

Bilješka: Iako su gornje vrijednosti zaokružene na najbliže 0,01 ili 0,005, to ne znači da se mjerenja moraju izvesti do tog stupnja točnosti.

PRILOG 8.

SVOJSTVA UREĐAJA ZA MJERENJE ZAMUĆENOSTI

1. PODRUČJE PRIMJENE

Ovim se Prilogom definiraju uvjeti koje moraju ispuniti uređaji za mjerenje zamućenosti koji se koriste kod ispitivanja opisanih u Prilozima 4. i 5. ovom Pravilniku.

2. OSNOVNE SPECIFIKACIJE ZA UREĐAJE ZA MJERENJE ZAMUĆENOSTI

2.1. Plin koji treba izmjeriti nalazi se u zatvorenom prostoru čija unutarnja površina ne reflektira svjetlost.

2.2. U određivanju efektivne dužine puta svjetla kroz plin, u obzir se uzima mogući utjecaj uređaja koji štite izvor svjetla i fotoelektričnu ćeliju. Efektivna dužina označena je na instrumentu.

2.3. Brojčanik uređaja za mjerenje zamućenosti ima dvije mjerne skale – jednu u apsolutnim točkama svjetlosne apsorpcije od 0 do ∞ (m-1), a drugu linearnu od 0 do 100; obje skale su u rasponu od 0 pri potpunom svjetlosnom toku do pune skale pri potpunom zamračenju.

3. KONSTRUKCIJSKI ZAHTJEVI

3.1. Općenito

Dizajn je takav da je, pod uvjetima djelovanja pri stabilnoj brzini, dimna komora ispunjena dimom jednake zamućenosti.

3.2. Dimna komora i oblog naprave za mjerenje zamućenosti

3.2.1. Udaranje raspršenog svjetla u fotoelektričnu ćeliju zbog unutarnje refleksije ili učinaka difuzije, smanjuje se na minimum (npr. bojenjem unutarnjih površina crnom bojom bez sjaja i pomoću odgovarajućeg općeg rasporeda).

3.2.2. Optička svojstva su takva da kombinirani učinak difuzije i refleksije ne prelazi jednu točku na linearnoj skali kada je dimna komora ispunjena dimom koji ima apsorpcijski koeficijent blizu 1,7 m-1.

3.3. Izvor svjetla

Izvor svjetla je žarulja sa žarnom niti s temperaturom boje u rasponu od 2 800 do 3 250 K ili dioda koja emitira zeleno svjetlo (LED) s najvišom vrijednosti spektra između 550 i 570 nm.

Izvor svjetla štiti se od čađe sredstvima koja ne utječu na dužinu optičkog puta izvan specifikacija proizvođača.

3.4. Prijamnik

3.4.1. Prijamnik se sastoji od fotoelektrične ćelije sa spektralnom reakcijskom krivuljom sličnom fotooptičkoj krivulji ljudskog oka (najveća reakcija u rasponu 550/570 nm; manje od 4 % najveće reakcije ispod 430 mm i iznad 680 nm).

3.4.2. Električna shema, uključujući pokazni uređaj, mora biti takva da je struja koja izlazi iz fotočlanka linearna funkcija jakosti primljene svjetlosti unutar područja radnih temperatura fotočlanka.

3.5. Mjerne skale

3.5.1. Koeficijent apsorpcije svjetla (k) izračunava se pomoću formule Ø = Øo e-kL, pri čemu je L stvarna dužina svjetlosnog puta kroz plin koji treba mjeriti, Øo je ulazni tok, a Ø izlazni tok. Kada se stvarna dužina L tipa uređaja za mjerenje zamućenosti ne može ocijeniti izravno iz njezinih geometrijskih svojstava, stvarna dužina L određuje se

ili postupkom opisanim u stavku 4. ovog Priloga; ili

putem korelacije s drugim tipom uređaja za mjerenje zamućenosti čija je stvarna dužina poznata.

3.5.2. Odnos između linearne skale 0-100 i koeficijenta apsorpcije svjetla (k) dan je u formuli:

pri čemu je N očitanje na linearnoj skali, a k odgovarajuća vrijednost apsorpcijskog koeficijenta.

3.5.3. Brojčanik uređaja za mjerenje zamućenosti omogućuje da se apsorpcijski koeficijent od 1,7 m-1 očita s točnošću od 0,025 m-1.

3.6. Namještanje i kalibracija mjernog uređaja

3.6.1. Električni krug fotoelektrične ćelije i brojčanika je podesiv tako da se pokazivač opet može staviti na nulu kada svjetlosni tok prolazi kroz dimnu komoru ispunjenu čistim zrakom ili kroz komoru koja ima ista svojstva.

3.6.2. Kada je svjetiljka ugašena i električni mjerni krug otvoren ili u kratkom spoju, očitavanje na skali apsorpcijskog koeficijenta jest ∞ te ostaje na ∞ kada se mjerni krug ponovo uključi.

3.6.3. Posredna provjera obavlja se postavljanjem filtra u dimnu komoru. Filtar predstavlja plin čiji je poznati koeficijent apsorpcije svjetla (k), izmjeren kako je opisano u stavku 3.5.1., između 1,6 m-1 i 1,8 m-1. Vrijednost „k” mora se znati s točnošću od 0,025 m-1.

Provjera se sastoji u verificiranju da se ova vrijednost ne razlikuje za više od 0,05 m-1 od one očitane na brojčaniku uređaja za mjerenje zamućenosti kada se filtar postavlja između izvora svjetla i fotoelektrične ćelije.

3.7. Reakcija uređaja za mjerenje zamućenosti

3.7.1. Reakcijsko vrijeme električnog mjernog kruga, tj. vrijeme potrebno da brojčanik dosegne 90 % otklona pune skale pri umetanju zaslona, koji potpuno zamračuje, ispred fotoelektrične ćelije, iznosi od 0,9 do 1,1 sekunde.

3.7.2. Gašenje električnog mjernog kruga vrši se tako da početni prebačaj iznad završnog stabilnog očitavanja nakon bilo koje trenutne varijacije u ulazu (npr. kalibracijski filtar) ne prelazi 4 % očitavanja na točkama linearne skale.

3.7.3. Reakcijsko vrijeme uređaja za mjerenje zamućenosti na fizikalni fenomen u dimnoj komori jest ono vrijeme od početka ulaženja plina u komoru i potpunog završetka punjenja dimne komore; to vrijeme ne smije prijeći 0,4 sekunde.

3.7.4. Ove odredbe odnose se samo na uređaje za mjerenje zamućenosti koji se koriste za mjerenje zamućenosti pri slobodnom ubrzanju.

3.8. Tlak plina koji treba biti izmjeren i tlak zraka za propuhivanje

3.8.1. Tlak ispušnog plina u dimnoj komori ne razlikuje se više od 75 mm (vodeni stupac) od atmosferskog tlaka.

3.8.2. Varijacije u tlaku plina koji trebaju biti izmjerene te zraka za propuhivanje ne uzrokuju variranje apsorpcijskog koeficijenta za više od 0,05 m-1 u slučaju da plin ima apsorpcijski koeficijent od 1,7 m-1.

3.8.3. Uređaj za mjerenje zamućenosti opremljen je prikladnim uređajima za mjerenje tlaka u dimnoj komori.

3.8.4. Granice varijacije tlaka plina i zraka za propuhivanje u dimnoj komori određuje proizvođač uređaja.

3.9. Temperatura plina koji treba biti izmjeren

3.9.1. Na svakoj točki u dimnoj komori temperatura plina u trenutku mjerenja iznosi između 70 °C i najveće temperature koju je odredio proizvođač naprave za mjerenje zamućenosti, tako da očitanja preko raspona temperature ne variraju za više od 0,1 m-1 kada je komora ispunjena plinom koji ima apsorpcijski koeficijent od 1,7 m-1.

3.9.2. Uređaj za mjerenje zamućenosti opremljen je prikladnim uređajima za mjerenje temperature u dimnoj komori.

4. EFEKTIVNA DUŽINA „L” UREĐAJA ZA MJERENJE ZAMUĆENOSTI

4.1. Općenito

4.1.1. Kod nekih vrsta uređaja za mjerenje zamućenosti plin između izvora svjetla i fotoelektrične ćelije, ili između prozirnih dijelova koji štite izvor i fotoelektrične ćelije, nije jednake zamućenosti. U tim slučajevima je efektivna dužina L jednaka dužini stupca plina jednake zamućenosti koja daje istu apsorpciju svjetla poput one koja se postiže kada plin uobičajeno teče kroz uređaj za mjerenje zamućenosti.

4.1.2. Efektivna dužina puta svjetla dobije se uspoređivanjem očitanja N na uređaju za mjerenje zamućenosti koji djeluje uobičajeno s očitavanjem No koje se dobije kada je uređaj za mjerenje zamućenosti izmijenjen tako da probni plin ispuni točno utvrđenu dužinu Lo.

4.1.3. Potrebno je poduzeti usporedna očitanja u brzom uzastopnom slijedu da se utvrdi ispravak koji treba napraviti za promjene nule.

4.2. Metoda ocjene L

4.2.1. Probni plin je ispušni plin jednake zamućenosti ili plin koji apsorbira svjetlo i ima gustoću sličnu onoj koju ima ispušni plin.

4.2.2. Stupac dužine Lo uređaja za mjerenje zamućenosti, koji se može ispuniti jednako s probnim plinom i završeci kojeg su pravokutni na put svjetla, treba točno utvrditi. Ova dužina Lo treba biti blizu efektivne dužine uređaja za mjerenje zamućenosti.

4.2.3. Mjeri se prosječna temperatura probnog plina u dimnoj komori.

4.2.4. Po potrebi se u vod za oduzimanje može radi prigušivanja oscilacija ugraditi dovoljno velika ekspanzijska posuda kompaktne konstrukcije koja treba biti što bliže sondi za uzimanje uzorka. Može se ugraditi i hladnjak. Dodatak ekspanzijske posude i hladnjaka ne smije bitno utjecati na sastav ispušnog plina.

4.2.5. Ispitivanje za utvrđivanje efektivne dužine sastoji se u tome da se jednom probni plin pusti kroz uređaj za mjerenje zamućenosti pri uobičajenom radu, a drugi put kroz isti uređaj preinačen kako je naznačeno u stavku 4.1.2.

4.2.5.1. Očitavanja uređaja za mjerenje zamućenosti se za vrijeme ispitivanja neprekidno bilježe magnetofonom koji ima vrijeme reakcije jednako ili kraće od vremena reakcije uređaja za mjerenje zamućenosti.

4.2.5.2. Kada uređaj za mjerenje zamućenosti radi uobičajeno, očitavanje na linearnoj skali zamućenosti je N, a očitavanje prosječne temperature plina, izražene u kelvinima, je T.

4.2.5.3. Kada je poznata dužina Lo ispunjena istim probnim plinom, očitavanje na linearnoj skali zamućenosti je No, a očitavanje prosječne temperature plina, izražene u kelvinima, je To.

4.2.6. Efektivna dužina je:

4.2.7. Ispitivanje se ponavlja s najmanje četiri probna plina koja daju očitavanja jednako razmaknuta između očitavanja 20 i 80 na linearnoj skali.

4.2.8. Efektivna dužina L uređaja za mjerenje zamućenosti je aritmetički prosjek efektivnih dužina dobivenih za svaki plin na način izražen u stavku 4.2.6.